**Rendszeres Szociális Ösztöndíj pályázat felhívás a 2018-19. tanév II. félévre**

Tisztelt Hallgató!

A hallgató szociális helyzetének megítélése szükséges a rászorultsági alapon adható juttatásokra való jogosultsághoz. A rendszeres és rendkívüli szociális ösztöndíjat pályázat benyújtásával lehet igényelni, melynek rendszere és menete 2018 szeptemberétől megváltozott. Pályázni csak a nappali tagozatos, államilag finanszírozott képzésben résztvevő, aktív jogviszonnyal rendelkező hallgatók tudnak.

**Pályázatot benyújtani kizárólag a NEPTUN felületen** (Ügyintézés / Kérvények leadása menüpontban) **a térítési és juttatási szabályzat 4. számú függeléke alapján**

([A rendszeres szociális ösztöndíjkérelmek részletes elemzési rendszere](https://szie.hu/sites/default/files/hjt_4._fuggelek_szocialis-tamogatasi-rendszer.pdf) <https://szie.hu/sites/default/files/hjt_4._fuggelek_szocialis-tamogatasi-rendszer.pdf>)

**az ott megjelölt dokumentumok** **feltöltésével lehet** (kizárólag PDF formátumban!)**.**

 **Határidők és fontos tudnivalók:**

**A rendszeres szociális helyzetet vizsgáló kérelmek leadásának ideje:**

**2019. január 24. 12.00 - 2019. február 14. 24.00**

A rendszeres szociális helyzetet vizsgáló dokumentumokat kizárólag pdf formátumban lehet feltölteni, majd a Neptunból **kinyomtatott és aláírt adatlapot** a Hallgatói Önkormányzat gyűjtőpontjára **a megadott határidőig kell leadni.**

**Hiánypótlási időszak:**

**2019. január 25. 00.00 - 2019. február 20. 00.00**

A hiánypótlás tényéről a hallgató a Neptunban tájékozódhat: a kérelem állapota **javításra visszaküldött** lesz. **Javításra visszaküldött státusz** **esetén hiánypótlás szükséges**!

**Érvényes pályázat** az, **melyet a hallgató** az adatok feltöltése után a **NEPTUN-ból kinyomtat és az aláírt** adatlapot a hallgatói önkormányzat gyűjtőpontjára, **legkésőbb 2019. február 22-ig (péntek) lead**.

Felhívjuk a figyelmeteket arra, hogy **az alátámasztó (Neptunba feltöltött) dokumentumok papír alapú leadása nem szükséges**, de amennyiben bármilyen kétség merül fel a benyújtott kérelem és a mellé csatolt dokumentumok bármelyikének valóságtartalmával, illetve a dokumentumok hitelességével kapcsolatban, azok eredetben történő bemutatása kérhető.

Felhívjuk a figyelmet a polgári perrendtartásról szóló 2016. évi CXXX. törvény alábbi rendelkezéseire:

1. § A teljes bizonyító erejű magánokirat:

(1) Teljes bizonyító erejű a magánokirat, ha

1. *a)* a kiállító az okiratot saját kezűleg írta és aláírta,
2. *b)* két tanú igazolja, hogy az okirat aláírója a részben vagy egészben nem általa írt okiratot előttük írta alá, vagy aláírását előttük saját kezű aláírásának ismerte el; igazolásként az okiratot mindkét tanú aláírja, továbbá az okiraton a tanúk nevét és - ha törvény eltérően nem rendelkezik - lakóhelyét, ennek hiányában tartózkodási helyét olvashatóan is fel kell tüntetni,
3. *c)* az okirat aláírójának aláírását vagy kézjegyét az okiraton bíró vagy közjegyző hitelesíti,
4. *d)* az okiratot a jogi személy képviseletére jogosult személy a rá vonatkozó szabályok szerint megfelelően aláírja,
5. *e)* ügyvéd vagy kamarai jogtanácsos az általa készített okirat szabályszerű ellenjegyzésével bizonyítja, hogy az okirat aláírója a más által írt okiratot előtte írta alá vagy aláírását előtte saját kezű aláírásának ismerte el,
6. *f)* az elektronikus okiraton az aláíró a minősített vagy minősített tanúsítványon alapuló fokozott biztonságú elektronikus aláírását vagy bélyegzőjét helyezte el, és - amennyiben jogszabály úgy rendelkezik - azon időbélyegzőt helyez el,
7. *g)* az elektronikus okiratot az aláíró a Kormány rendeletében meghatározott azonosításra visszavezetett dokumentumhitelesítés szolgáltatással hitelesíti, vagy
8. *h)* olyan, törvényben vagy kormányrendeletben meghatározott szolgáltatás keretében jött létre, ahol a szolgáltató az okiratot a kiállító azonosításán keresztül a kiállító személyéhez rendeli és a személyhez rendelést a kiállító saját kezű aláírására egyértelműen visszavezethető adattal együtt vagy az alapján hitelesen igazolja; továbbá a szolgáltató az egyértelmű személyhez rendelésről kiállított igazolást elektronikus dokumentumba kapcsolt, elválaszthatatlan záradékba foglalja és azt az okirattal együtt legalább fokozott biztonságú elektronikus bélyegzővel és legalább fokozott biztonságú időbélyegzővel látja el.

Bármilyen kérdésetek van, fordulhattok az adott kari hallgatói önkormányzat szociális támogatásokért felelős referenséhez.

Üdvözlettel:

Egyetemi Hallgatói Önkormányzat